Parlamenterê HDPyî yo verên û endamê Heyetê Îmraliyî Sirri Sureyya Onderî netîceyê dewaya ke seba qiseykerdişê ey ê Newrozî yê 2013î de amîbî akerdene 3 serrî û 6 mengî ceza girewtebî. Onder ame tepiştene û şirawîya Zîndanê Kandira.
“Nê rojî seba kesanê ke qey aşitî û demokrasî mucadele kenê surprîz nêyê. No bîrê şerî û bêserûberî qaso ke yeno texmînkerdene xorî nêyo. Her çende çîyê ke yenê ciwîyayene gincin biasê zî ameyoxêkê nizdî de rojê rindî paweyê welatî yê. Tradîsyonê ma de nimûneyê kemî ra zafaneyan viraştişî xeylî yê. Her vatişê ma û her cehdê ma rûmetê ma yo. Senî bedel lazim o dayîşê ci zî wina lazim o… Ez heme dostan bi hîsanê serfirazî û paştîdayîşî silam kena.”
